wannaphong/clean_thaiwikipedia huggingface dataset:
# ซีเยร์ม
"ซีเยร์ม" (,) เป็นเพลงโดยชกอดราเอเลกตรอนีเก ประพันธ์ทำนองโดยเบอาตรีเช เจร์จี และเลเกอ เจลอชี และมีกอเลอ ลัตซา เป็นโปรดิวเซอร์ เพลงนี้จะเข้าร่วมการประกวดเพลงยูโรวิชันปี 2025 ที่บาเซิล ประเทศสวิตเซอร์แลนด์ ในนามประเทศแอลเบเนีย

 ภูมิหลังและการพัฒนา 
"ซีเยร์ม" ประพันธ์ทำนองโดยเบอาตรีเช แยร์ยีและเลเกอ เยโลชิ และมีโกเลอ ลัตซาเป็นโปรดิวเซอร์ แยร์ยีกล่าวถึงเพลงนี้ว่าเป็น "ผลงานส่วนตัวที่มีเนื้อร้องที่สำรวจความเห็นอกเห็นใจของมนุษย์" และยังเรียกเพลงนี้ว่า "เพลงแอลเบเนียที่ผสมผสานความทันสมัย"

แนวคิดหลักของเพลงคือ "ไฟ" (Zjerm)  ซึ่งเป็นสัญลักษณ์ของพลัง การชำระล้าง และการเริ่มต้นใหม่ โดยอธิบายว่าเป็นการเต้นรำของชนเผ่า ซึ่งเป็นการเชื่อมโยงระหว่างประเพณีและการเปลี่ยนแปลง.

บทเพลงนี้สะท้อนถึงความเจ็บปวด ความเข้มแข็ง และความหวัง โดยมีภาพสะท้อนที่เน้นย้ำถึงความสำคัญของความสงบภายในและความปรารถนาให้โลกปราศจากความรุนแรง ความทุกข์ และอันตรายต่อสิ่งแวดล้อม บทเพลงนี้เรียกร้องให้มีการบำบัดทางจิตวิญญาณและทางสังคม และการยอมรับศักดิ์ศรีของทุกคน แม้แต่ผู้ที่อาจถูกลืมหรือถูกละเลย

 การประกวดเพลงยูโรวิชัน 
 เฟสติวอลิอิกังกัส ครั้งที่ 63 

สถานีวิทยุและโทรทัศน์แห่งชาติแอลเบเนีย (อาร์ทีเอสเอช) ได้ประกาศอย่างเป็นทางการว่าจะเข้าร่วมการประกวดเพลงยูโรวิชัน 2025 เมื่อวันที่ 30 กันยายน 8"L" 2024 โดยจะคัดเลือกตัวแทนประเทศผ่านการประกวดเพลงระดบชาติ เฟสติวอลิอิกังกัส การประกวดนี้นับเป็นครั้งที่ 63 โดยผู้เข้าแข่งขัน 30 คนจะถูกแบ่งออกเป็นรอบรองชนะเลิศ 2 รอบ และจะสิ้นสุดลงที่รอบชิงชนะเลิศระดับประเทศ 1 รอบ คณะกรรมการได้คัดเลือกผู้เข้ารอบสุดท้ายจำนวน 15 คน โดยผลสุดท้ายจะตัดสินโดยใช้คะแนนเสียงจากคณะกรรมการมืออาชีพ คะแนนเสียงจากต่างประเทศซึ่งโหวตผ่านแพลตฟอร์มออนไลน์ และการลงคะแนนเสียงผ่านเอสเอ็มเอสในประเทศแอลเบเนียและโคโซโว

"ซีเยร์ม" ได้รับการประกาศการเข้าร่วมเฟสติวอลิอิกังกัส ครั้งที่ 63 อย่างเป็นทางการในวันที่ 7 ตุลาคม ค.ศ. 2024 เพลงนี้เข้าแข่งขันในรอบรองชนะเลิศรอบแรกเมื่อวันที่ 19 ธันวาคม ผ่านเข้ารอบชิงชนะเลิศ และได้รับชัยชนะจากทั้งผลคะแนนของคณะกรรมการและการลงคะแนนเสียงจากผู้ชมในรอบชิงชนะเลิศที่จัดขึ้นเมื่อวันที่ 22 ธันวาคม ค.ศ. 2024 และได้เป็นตัวแทนของแอลเบเนียในการประกวดเพลงยูโรวิชัน

 ในยูโรวิชัน

 รายชื่อเพลง 
ดิจิทัลดาวน์โหลด/สตรีมมิง
 "ซีเยร์ม" – 3:04

 ประวัติการเผยแพร่ 
+ ประวัติการเผยแพร่ "ซีเยร์ม" ภูมิภาค	 วันที่ รูปแบบ รุ่น ค่ายเพลง อ้างอิง ทั่วโลก 10 ธันวาคม ค.ศ. 2024  ไร้สังกัด
# รายชื่อเหรียญรางวัลกีฬามหาวิทยาลัยโลกแบ่งตามชาติเจ้าภาพ
ตารางด้านล่างแสดงจำนวนเหรียญรางวัลและอันดับรวมของชาติเจ้าภาพในการแข่งขันกีฬามหาวิทยาลัยโลกฤดูร้อนและกีฬามหาวิทยาลัยโลกฤดูหนาวแต่ละครั้ง โดยอ้างอิงจากตารางสรุปเหรียญรางวัลของการแข่งขันแต่ละครั้ง

 กีฬามหาวิทยาลัยโลกฤดูร้อน 

 การแข่งขัน ชาติเจ้าภาพทองเงินทองแดงรวมอันดับ 1959   18  10  10  38  1 1961   2  5  7  14  10 1963    2  0  9  11  8 1965   16  8  14  38  1 1967   21  18  24  63  2 1970   4  4  7  15  4 1973   69  37  31  137  1 1975   5  1  1  7  3 1977   16  8  11  35  3 1979   1  2  1  4  11 1981   30  17  20  67  2 1983   9  10  18  37  3 1985   5  3  7  15  6 1987   7  7  8  22  6 1989   3  8  8  19  8 1991   4  5  5  14  8 1993   31  24  19  74  1 1995   24  16  24  64  2 1997   7  14  10  31  6 1999   7  6  13  27  7 2001   54  25  24  103  1 2003   26  12  17  55  3 2005   10  11  6  27  8 2007   13  7  10  30  6 2009   5  5  9  19  10 2011   74  40  32  146  1 2013   151  72  61  284  1 2015   47  32  29  108  1 2017   26  34  30  90  3 2019   15   13   16   44    6 2021  103  40   35    178   1 2025            2027           2029          

 กีฬามหาวิทยาลัยโลกฤดูหนาว 

 การแข่งขัน ชาติเจ้าภาพทองเงินทองแดงรวมอันดับ 1960    4  2  1  7  1 1962    0  0  0  0  11  1964    1  1  1  3  6  1966    0  0  1  1  12  1968    1  2  3  6  6  1970    0  0  1  1  9  1972    1  2  4  7  6  1975    3  3  6  12  2  1978    4  2  3  9  2 1981    0  0  0  0  11  1983    1  3  3  7  4  1985    3  6  5  14  4  1987    17  7  5  29  1  1989    1  3  0  4  9  1991    11  9  10  30  1 1993    0  3  1  4  15 1995    2  0  0  2  10 1997   5  2  4  11  6  1999    4  7  7  18  3  2001    8  3  3  14  3 2003    5  9  6  20  4 2005    10  8  4  22  1 2007    9  2  5  16  3 2009   18  18  12  48  1 2011    0  1  0  1  23 2013    3  5  5  13  6 2015    1  3  4  8  16 2015    0  2  0  2  20 2017    11  8  17  36  2 2019   41  39  32  112  1 2023    3     8  6  17  8 2025    4   5  6  15  8
# บุมเม
บุมเม  เป็นชื่อศักราชญี่ปุ่นที่เกิดขึ้นหลังโอนิงและก่อนโชเกียว ปีนี้มีระยะเวลาจากเมษายน ค.ศ. 1469 ถึงกรกฎาคม ค.ศ. 1487Nussbaum, Louis-Frédéric. (2005). "Bunmei" in  Japan encyclopedia, p. 89; n.b., Louis-Frédéric is pseudonym of Louis-Frédéric Nussbaum, see Deutsche Nationalbibliothek Authority File. จักรพรรดิที่ครองราชย์ในศักราชนี้คือจักรพรรดิโกะ-สึจิมิกาโดะ Titsingh, Isaac. (1834).  Annales des empereurs du Japon, pp. 352–364.

การเปลี่ยนศักราช
 ค.ศ. 1469 บุมเมกันเน็ง : เปลี่ยนชื่อศักราชเพื่อระบุเหตุการณ์ ศักราชเก่าสิ้นสุดในปีโอนิงที่ 3

เหตุการณ์ในศักราชบุมเม
 ค.ศ. 1468 (ปีบุมเมที่ 2, เดือน 7): อิจิโจ คาเนระ (1402–1481) ถูกปลดจากการเป็นคัมปากุTitsingh,  p. 356.
 18 มกราคม ค.ศ. 1471 (ปีบุมเมที่ 2, วันที่ 27 เดือน 12): อดีตจักรพรรดิโกะ-ฮานาโซโนะสวรรคตด้วยพระชนมพรรษา 52 พรรษา
 16 เมษายน ค.ศ. 1473 (ปีบุมเมที่ 5, วันที่ 19 เดือน 3):  ยามานะ โซเซ็งเสียชีวิตตอนอายุ 70 ปีTitsingh,  p. 357.
 ค.ศ. 1478 (ปีบุมเมที่ 10): อิจิโจ คาเนระตีพิมพ์ บุมเมอิตโต-กิ (หัวข้อเอกภาพแห่งความรู้และวัฒนธรรม) ที่เกี่ยวข้องกับจริยธรรมทางการเมือง และประเด็นเกี่ยวกับหน้าที่ของเจ้าชาย 6 ประการ
 21 กุมภาพันธ์ ค.ศ. 1482 (ปีบุมเมที่ 14, วันที่ 4 เดือน 2): เริ่มต้นการก่อสร้างกิงกากูจิของอาชิกางะ โยชิมาซะKeene, Donald. (2003).  Yoshimasa and the Silver Pavilion, p. 87.
# พระแท้ คนเก๊
พระแท้ คนเก๊  เป็นภาพยนตร์ไทยแนวระทึกขวัญปี 2568 โดยค่ายคาร์แมนไลน์สตูดิโอ จากการกำกับของอารักษ์ อมรศุภศิริ และ วุฒิพงษ์ สุขะนินทร์  ซึ่งเป็นผลงานการกำกับภาพยนตร์เรื่องแรก ของทั้งคู่ นำแสดงโดยนพพล โกมารชุน, จินเจษฎ์ วรรธนะสิน, กรณิศ เล้าสุบินประเสริฐ, จุลจักร จักรพงษ์ และอิชณน์กร พึ่งเกียรติรัศมี โดยเข้าฉายวันแรกทั่วประเทศเมื่อวันที่ 3 เมษายน พ.ศ. 2568 โดยเป็นภาพยนตร์ที่นำเสนอเบื้องหลังวงการเซียนพระ พระเครื่อง

 ตัวละครและนักแสดง 
 นักแสดงหลัก ตัวละคร  นักแสดง  ข้อมูลตัวละคร พ่อสุนทร นพพล โกมารชุน ผู้มีอิทธิพลในวงการพระเครื่อง เอก จินเจษฎ์ วรรธนะสิน เด็กหนุ่มที่ต้องการนำพระมาประเมินราคาเพื่อนำเงินไปรักษาพ่อ หมวย กรณิศ เล้าสุบินประเสริฐ เซียนพระหญิงที่แนะนำเอกให้ส่งพระเข้าประกวด วิคเตอร์ จุลจักร จักรพงษ์ มือปืนลึกลับที่ตามหาพระสมเด็จ เซ้ง อิชณน์กร พึ่งเกียรติรัศมี เซียนพระชื่อดัง เจ้าของร้านเซ้งพาราไดซ์ ที่เอกนำพระมาประเมินราคา นักแสดงสมทบ ผู้การนพดล สิรคุปต์ เมทะนี ผู้บังคับบัญชาของพ่อของเอกบุญหลงนฤเบศร์ จินปิ่นเพชรพ่อของเอก นักแสดงรับเชิญ ตัวเอง เอ็ม หัตถ์เทพ เซียนพระชื่อดัง บอย ท่าพระจันทร์ ณัฐเดช วชิรรัตนวงศ์ ไก่ โพธิ์ทอง

 งานสร้าง 
ในวันที่ 30 มกราคม พ.ศ. 2568 เป้ อารักษ์ ในฐานะผู้กำกับภาพยนตร์ได้โพสต์ภาพตัวอย่างแรกจากในภาพยนตร์
# โอเบยช์
โอเบยช์ (พ.ศ. 2392 – 11 มีนาคม พ.ศ. 2421) เป็น ฮิปโปโปเตมัสตัวแรกที่พบเห็นในบริเตนใหญ่ ตั้งแต่สมัยก่อนประวัติศาสตร์ และเป็นตัวแรกในยุโรปตั้งแต่สมัย กรุงโรมโบราณ มันถูกจับบนเกาะในแม่น้ำไนล์ขาว เมื่อมันมีอายุยังไม่ถึงหนึ่งขวบ ชื่อของมันมาจากชื่อของเกาะ

อับบาส ปาชา อุปราชแห่งอียิปต์ ยุคออตโต  เห็นด้วยกับ กงสุลใหญ่ อังกฤษ เซอร์ ชาร์ลส์ เมอร์เรย์ (ต่อมารู้จักกันในชื่อ "ฮิปโปโปเตมัส เมอร์เรย์") ที่จะแลกเปลี่ยนโอเบยช์และสัตว์แปลกๆ อื่นๆ แทน เกรย์ฮาวด์ และ ดีร์ฮาวนด์ โอเบยช์ ถูกส่งโดยเรือลงแม่น้ำไนล์ไปยัง เมืองไคโร โดยมีฝูง วัว ไปด้วยเพื่อให้เขาดื่ม นม มันถูกส่งโดย เรือจักรไอน้ำ P&O ไปยัง เมืองเซาท์แธมป์ตัน และมาถึง สวนสัตว์ลอนดอน เมื่อวันที่ 25 พฤษภาคม พ.ศ. 2393 มันสร้างความฮือฮาใน ลอนดอน ทันที โดยสามารถดึงดูดนักท่องเที่ยวได้มากถึง 10,000 คนต่อวัน และยังก่อให้เกิดการค้าของที่ระลึกเกี่ยวกับฮิปโปและแม้กระทั่ง ลายฮิปโปโปเตมัส (โดย แอล. เซนต์ มาร์ส) อีกด้วย จำนวนผู้มาเยี่ยมชมสวนสัตว์ในปีพ.ศ. 2393 เพิ่มขึ้นเป็นสองเท่าจากปีก่อนหน้า

อับบาส ปาชา ส่งฮิปโปตัวที่สองไปยังลอนดอน ซึ่งเป็นฮิปโปตัวเมียชื่ออาเดลา โดยเดินทางมาถึงในวันที่ 22 กรกฎาคม พ.ศ. 2397 หลังจากรอคอยมานานกว่า 16 ปี ในที่สุดทั้งคู่ก็สามารถให้กำเนิดลูกหลานได้ในปี พ.ศ. 2414 แต่ลูกตัวนี้ก็ตายหลังจากนั้น 2 วัน ลูกตัวที่สองตายในปีถัดมา แต่ตัวที่สามซึ่งเกิดเมื่อวันที่ 5 พฤศจิกายน พ.ศ. 2415 รอดชีวิต มันเป็นตัวเมีย ชื่อ กาย ฟอว์กส์ อาเดลา มีชีวิตอยู่หลังจาก Obaysch นานถึง 4 ปี และเสียชีวิตเมื่อวันที่ 16 ธันวาคม พ.ศ. 2425 กาย ฟอว์กส์เสียชีวิตเมื่อวันที่ 20 มีนาคม พ.ศ. 2451

ครั้งหนึ่ง โอเบยช์ เคยหลบหนีจากการจัดแสดงในสวนสัตว์ลอนดอน และมีการเล่าว่ามีผู้ดูแลสัตว์ถูกใช้เป็นเหยื่อล่อเพื่อล่อให้มันกลับเข้าไปในกรง 
right|thumb|240x240px| อาเดลาและกาย ฟอว์กส์
# วูล
วูล  เป็นเส้นใย สิ่งทอที่ได้จากแกะ และสัตว์เลี้ยงลูกด้วยนมชนิดอื่น อย่าง แพะ กระต่าย และอูฐ วูลยังอาจหมายถึงวัสดุอนินทรีย์ เช่น ใยแร่และปุยแก้ว ซึ่งมีคุณสมบัติบางอย่างคล้ายกับขนสัตว์

วูลที่เป็นขนสัตว์เป็น เส้นใยจากสัตว์ ประกอบด้วยโปรตีนและลิพิดในปริมาณเล็กน้อย ซึ่งทำให้มีความแตกต่างทางเคมีค่อนข้างมากจากฝ้ายและเส้นใยพืชอื่น ๆ ซึ่งส่วนใหญ่เป็นเซลลูโลส
# ความคล้ายเดิมสูง
ความคล้ายเดิมสูง หรือ ไฮไฟ (มักเรียกสั้น ๆ ว่า Hi-Fi หรือ HiFi) คือ การผลิตซ้ำเสียงที่มีคุณภาพสูง เป็นที่นิยมกับ นักนิยมเสียงและผู้ที่ชื่นชอบเครื่องเสียงภายในบ้าน ในทางอุดมคติ อุปกรณ์ที่มีความเที่ยงตรงสูงจะมีเสียงรบกวน และเพี้ยน ที่แทบไม่ได้ยิน และ มีการตอบสนองความถี่ที่เพี้ยนต่ำ (เป็นกลาง ไม่เปลี่ยนสี) ภายในพิสัยการได้ยินของมนุษย์ 

ไฮไฟนั้นแตกต่างกับเสียง "โลไฟ" ที่มีคุณภาพต่ำกว่า ซึ่งผลิตขึ้นจากอุปกรณ์เสียงราคาถูกอย่าง วิทยุเอเอ็ม หรือคุณภาพเสียงที่ด้อยกว่าซึ่งเห็นได้จากการบันทึกเสียงที่ทำจนถึงช่วงปลายคริสต์ทศวรรษ 1940
# วิสกี้ซิงเกิลบาร์เรล
thumb|ขวด โยอิจิ 10 ปี ซิงเกิลคาสก์

วิสกี้ซิงเกิลบาร์เรล  หรือ วิสกี้ซิงเกิลคาสก์  เป็นวิสกี้ระดับพรีเมียมที่แต่ละขวดมาจากถังบ่มเดี่ยว โดยไม่มีการผสมจากหลายถังเพื่อให้ได้สีและรสชาติที่สม่ำเสมอ ซึ่งแตกต่างจากวิสกี้เบลนด์หรือวิสกี้ประเภทอื่นที่อาจรวมจากหลายแบตช์หรือหลายปีเพื่อคงความสม่ำเสมอ วิสกี้จากแต่ละถังจะถูกบรรจุขวดแยกกัน โดยขวดแต่ละใบจะมีการระบุหมายเลขถัง และในกรณีส่วนใหญ่จะมีวันที่เริ่มต้นและสิ้นสุดการบ่มด้วย ถังแต่ละใบเชื่อกันว่าจะให้ลักษณะเฉพาะที่แตกต่างกันกับวิสกี้ที่ได้มีข้อถกเถียงในช่วงหลังเกี่ยวกับวิสกี้ซิงเกิลคาสก์ว่าจริง ๆ แล้วมาจากถังเดียวหรือไม่ ตัวอย่างเช่น วิสกี้จากโรงกลั่นสกอตแลนด์ เช่น Ben Nevis และ GlenDronach ที่ถูกจำหน่ายในชื่อ "ซิงเกิลคาสก์" ถูกเปิดเผยว่าผ่านการผสมจากหลายถังก่อนถูกถ่ายลงในถังสุดท้ายเพื่อการบ่มขั้นสุดท้าย ทำให้เกิดข้อสงสัยเกี่ยวกับนิยามของ "ซิงเกิลคาสก์" ในอุตสาหกรรม เนื่องจากไม่มีการกำกับดูแลที่ชัดเจนเกี่ยวกับคำนี้
วิสกี้ซิงเกิลบาร์เรลบางขวดอาจมีการบรรจุที่คาสก์สเตรงท์  หรือไม่ได้ผ่านกระบวนการการกรองแบบเย็น  เพื่อรักษารสชาติของถังให้บริสุทธิ์ที่สุด
# รางวัลเมอร์คิวรี
รางวัลเมอร์คิวรี  ซึ่งเดิมเรียกว่า รางวัลดนตรีเมอร์คิวรี (Mercury Music Prize) เป็นรางวัลดนตรีประจำปีที่มอบให้กับอัลบั้มเพลงที่ดีที่สุดของศิลปินจากสหราชอาณาจักรหรือไอร์แลนด์ รางวัลเกิดขึ้นโดยจอห์น เวบสเตอร์และรอเบิร์ต แชนด์เลอร์ ร่วมกับ องค์กรตัวแทนอุตสาหกรรมสิ่งบันทึกเสียงบริติช และสมาคมผู้ประกอบการค้าบริติช  ในปี 1992 เพื่อเป็นรางวัลอีกทางเลือกหนึ่งนอกจากบริตอะวอดส์
# Estola flavomarmorata
Estola flavomarmorata เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1942 ถือเป็นแมลงที่เป็นที่รู้จักจากโคลอมเบียและเวเนซุเอลาBioLib.cz - Estola flavomarmorata.  Retrieved on 8 September 2014.
# Estola flavolineata
Estola flavolineata เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1950 ถือเป็นแมลงที่เป็นที่รู้จักจากโบลิเวียBioLib.cz - Estola flavolineata.  Retrieved on 8 September 2014.
# ณภัทร วิกัยรุ่งโรจน์
ณภัทร วิกัยรุ่งโรจน์ (, เกิด 3 มกราคม พ.ศ. 2537) ชื่อจีนว่า หลิว กวังฮุ่ย (刘光辉) เป็นนักแสดงและนายแบบชาวไทย นอกจากจะเป็นนักแสดงแล้ว เขายังเป็นดีเจทางคลื่น Flex 104.5 FM อีกด้วย ผลงานเด่นของเขา ได้แก่ "ด้ายแดง", "เสียงรักในสายฝน", "ผู้ชายขายสวย", "แปลรักฉันด้วยใจเธอ", "ร้านยารักษารัก" และ "รักโคตรร้ายสุดท้ายโคตรรัก"

 เข้าสู่วงการ 
ณภัทรเริ่มต้นอาชีพนายแบบตามคำแนะนำของเพื่อนที่เป็นโมเดลลิ่ง ในตอนแรกเขาไม่ได้สนใจงานในวงการเลยและรับงานถ่ายโฆษณาเท่านั้น งานแรกของเขาในวงการคือเป็นนายแบบที่มหาวิทยาลัยกรุงเทพ ก่อนหน้านี้เขาทำงานเป็นนักออกแบบให้กับแบรนด์เฟอร์นิเจอร์และจากนั้นก็เริ่มรับงานในวงการแบบเต็มตัว

 ผลงาน 
 ละครโทรทัศน์/ละครซีรีส์ 
 ปี  เรื่อง  รับบท  ช่อง  หมายเหตุ 2561 ผู้ชายขายสวย เฟิร์ส ไลน์ทีวี นักแสดงสมทบ 2562 ด้ายแดง ศร เคว้ง คนที่มาจีบเมย์ เน็ตฟลิกซ์ นักแสดงรับเชิญ 2563 อาทิตย์อัสดง เรื่อง เชื้อหลอนออนไลน์ คิว วีทีวี นักแสดงหลัก อาทิตย์อัสดง เรื่อง บทสวดศพแห่งผู้เยาว์วัย นักแสดงรับเชิญ เสียงรักในสายฝน แทนไท ช่องเวิร์คพอยท์ นักแสดงหลัก 2564 ร้านยารักษารัก วิน บักกาบู นักแสดงสมทบ แปลรักฉันด้วยใจเธอ ท็อป ไลน์ทีวี 2565 คินน์พอร์ช ตะวัน ช่องวัน 31 ล่าล้างเมือง สกาย ทรูไอดี นักแสดงหลัก2566 ยอดรัก นักทวงคืน เมธา วิว คลับฟรายเดย์ เรื่อง รักนี้..ไม่มีลืม นาท ช่องวัน 31 คืนเปลี่ยนชีวิต อาร์เจ 2567 หยดฝนกลิ่นสนิม ติณห์ ชาญวิมล ช่องวัน 31 2568 ดาหลา บุปผา ฆาตกรรม อนุสรณ์ เอื้อเทพา (โอม) เน็ตฟลิกซ์
# ประตูซวนอู่
ประตูซวนอู่ (;《滿蒙漢合璧教科書》第5冊第38課 「京師」 / 『ᠮᠠᠨᠵᡠ ᠮᠣᠩᡤᠣ ᠨᡳᡴᠠᠨ ᡳᠯᠠᠨ ᠠᠴᠠᠩᡤᠠ ᡧᡠ ᡳ ᡨᠠᠴᡳᠪᡠᡵᡝ ᡥᠠᠴᡳᠨ ᡳ ᠪᡳᡨᡥᡝ』 ᠰᡠᠨᠵᠠᠴᡳ ᡩᡝᠪᡨᡝᠯᡳᠨ᠈ ᡤᡡᠰᡳᠨ ᠵᠠᡴᡡᠴᡳ ᡴᡳᠴᡝᠨ᠈ 「ᡤᡝᠮᡠᠨ ᡥᡝᠴᡝᠨ」) เป็นหนึ่งในประตูของกำแพงเมืองปักกิ่งในอดีต ในช่วงทศวรรษที่ 1960 ประตูแห่งนี้ถูกรื้อถอนระหว่างการก่อสร้างรถไฟใต้ดินปักกิ่ง ปัจจุบันประตูซวนอู่เป็นจุดเชื่อมต่อการคมนาคมที่สำคัญของกรุงปักกิ่ง และเป็นที่ตั้งของสถานีเซวียนอู่เหมินบนสาย 2 และ สาย 4 ของรถไฟใต้ดินปักกิ่ง
# ศาสนาอิสลามในมาเก๊า
ศาสนาอิสลามในมาเก๊าเป็นศาสนาชนกลุ่มน้อยในภูมิภาค ตามรายงานจากสหภาพอิสลามแห่งฮ่องกง เมื่อนับรวมแรงงงานมุสลิมต่างชาติ (เช่น จากบังกลาเทศ, อินเดีย, อินโดนีเซีย และปากีสถาน) ทำให้มีมุสลิมในมาเก๊าประมาณ 10,000 คน มีเพียงประมาณ 400 คนเท่านั้นที่เป็นชาวมาเก๊า และเรียกโดยรวมเป็น สมาคมอิสลามแห่งมาเก๊า
 
ประวัติ
 
ราชวงศ์หยวน
ศาสนาอิสลามปรากฏในมาเก๊าตั้งแต่ราชวงศ์หยวน โดยทั่วไปยอมรับว่าเหล่าพ่อค้าจากตะวันออกกลางและเปอร์เซียนำศาสนาอิสลามเข้าสู่มาเก๊าจนกระทั่งสมัยราชวงศ์ชิง หลักฐานบางส่วนพบได้ในสุสานมุสลิมใกล้มัสยิดมาเก๊าที่มีป้ายสุสานบางส่วนมีอายุกว่าร้อยปี
 
มาเก๊าของโปรตุเกส
ในสมัยที่โปรตุเกสปกครองมาเก๊า มุสลิมหลายคนจากเอเชียใต้เดินทางมาพร้อมกับกองทัพโปรตุเกส ในคริสต์ทศวรรษ 1880 พวกเขาสร้างมัสยิดไว้ละหมาดที่นั่น
 
ในช่วงสงครามโลกครั้งที่สอง ชาวหุยหลายคนหลบหนีจากสาธารณรัฐจีนไปยังมาเก๊าของโปรตุเกส เพื่อหลีกเลี่ยงหายนะจากสงคราม มุสลิมหลายคนมาจากจ้าวชิ่งในมณฑลกวางตุ้ง อย่างไรก็ตาม หลังสงครามจบ มีหลายคนย้ายไปฮ่องกง มุสลิมบางส่วนก็เดินทางจากจีนตะวันตกเฉียงเหนือเข้ามาเก๊าหลังสงครามกลางเมืองจีนสิ้นสุดลงใน ค.ศ. 1949
 
ก่อนยกมาเก๊าคืนจากโปรตุเกสสู่จีนใน ค.ศ. 1999 สหภาพอิสลามแห่งฮ่องกงเคยมอบเงินเพื่อสนับสนุนชุมชนมุสลิมในมาเก๊าประมาณ 150,000 ดอลลาร์ฮ่องกง
 
เขตบริหารพิเศษ
ชุมชนมุสลิมในมาเก๊าเติบโตขึ้นมากกว่า 10 ในช่วงสิบกว่าปี
 
ดูเพิ่ม
 ศาสนาอิสลามในฮ่องกง
 ศาสนาอิสลามมณฑลเสฉวน
 ศาสนาอิสลามในประเทศไต้หวัน
 ศาสนาในมาเก๊า
 
อ้างอิง
# Bostrichiformia
Bostrichiformia เป็นอนุอันดับของแมลงปีกแข็งใน Polyphaga 

กลุ่มนี้ประกอบด้วยสองวงศ์สูง ได้แก่ Derodontoidea และ Bostrichoidea ซึ่งรวมถึงวงศ์ Dermestidae, Ptinidae, Bostrichidae และอื่น ๆ
# Elateriformia
Elateriformia เป็นอันดับย่อยของอันดับด้วงกลุ่ม Polyphaga วงศ์ที่ใหญ่ที่สุดสองวงศ์ในกลุ่มนี้ ได้แก่ แมลงปีกแข็งเพชร ซึ่งมีสายพันธุ์ที่ถูกจำแนกแล้วประมาณ 15,000 ชนิด และ แมลงดานปีกแข็ง ซึ่งมีสายพันธุ์ที่ถูกจำแนกแล้วประมาณ 10,000 ชนิด

อันดับย่อยนี้ประกอบด้วยอันดับสูง 6 อันดับ ได้แก่Lawrence, J. F. & Newton, A. F. Jr. 1995. Families and subfamilies of Coleoptera (with selected genera, notes, references and data on family-group names). In: Pakaluk y Slipinski (Eds.). Biology, phylogeny and classification of Coleoptera: Papers celebrating the 80th birthday of Roy A. Crowson. Muzeum i Instytut Zoologii PAN, Warszawa. Pp. 779-1006. .

 Buprestoidea — แมลงปีกแข็งเพชร
 Byrrhoidea — รวมถึง แมลงปีกแข็งเท้ายาวน้ำ, แมลงปีกแข็งตะไคร่น้ำ และ แมลงปีกแข็งรักโคลน
 Dascilloidea
 Elateroidea — รวมถึง แมลงดานปีกแข็ง และ แมลงปีกแข็งทหาร
 Rhinorhipoidea
 Scirtoidea
# จันลูกา มันชีนี
จันลูกา มันชีนี (, ; เกิดวันที่ 17 เมษายน ค.ศ. 1996) เป็นนักฟุตบอลอาชีพชาวอิตาลี ตำแหน่งเซ็นเตอร์แบ็ก ปัจจุบันเล่นให้กับโรมาในเซเรียอา และทีมชาติอิตาลี

 ระดับสโมสร 
 เปรูจา 
มันชินี่ย้ายไปเปรูจาด้วยสัญญายืมตัวในช่วงกลางปี ค.ศ. 2015 พร้อมออปชั่นซื้อขาด มันชินีประเดิมสนามในระดับอาชีพให้กับกับเปรูจา ในเซเรียบี เมื่อวันที่ 11 กันยายน ค.ศ. 2015 ในเกมที่พบกับเปสคารา

หลังจากกลับมาที่ฟิออเรนตินาในช่วงสั้น ๆ สโมสรได้ตัดออปชั่นซื้อขาดออกไป ในวันที่ 1 สิงหาคม ค.ศ. 2016 ฟิออเรนตินาประกาศว่าพวกเขาได้ขายมันชินี่ให้กับเปรูจาแบบไม่มีค่าตัว ต่อมามีการเปิดเผยว่าฟิออเรนติน่ามีสิทธิ์ได้รับค่าตัวในอนาคต 50 เปอร์เซ็นต์

 อาตาลันตา 
ในเดือนมกราคม ปี 2017 มันชินีและอเลสซานโดร ซานโตปาเดร  ลูกชายของ มัสซิมิลิอาโน ซานโตปาเดร ประธานของเปรูจา ย้ายไปร่วมทีมอาตาลันตา ด้วยค่าตัว 200,000 ยูโรและ 1 ล้านยูโร  ตามลำดับ พวกเขาถูกยืมตัวกลับไปยังเปรูจาทันที ข้อตกลงดังกล่าวถูกอัยการกล่าวหาในภายหลังว่าเป็นการจัดฉากเรื่องค่าตัว ซึ่งดูราคาแพงเกินไปสำหรับซานโตปาเดรและดูน้อยเกินไปสำหรับมันชินี ประธานและทั้งสองสโมสรได้รับการตัดสินว่าไม่มีความผิดใด ๆ ในเดือนกรกฎาคม ค.ศ. 2018

มันชินี่ลงประเดิมสนามในเซเรียอาในนัดที่เสมอกับฟิออเรนตินา ต้นสังกัดเก่าของเขาด้วยสกอร์ 1–1 โดยลงมาแทน ราฟาเอล โตลอย ในนาทีที่ 25

เมื่อวันที่ 4 กุมภาพันธ์ ค.ศ. 2018 เขาทำประตูแรกให้กับอาตาลันตา ในเซเรียอานัดที่ชนะกีเอโวเวโรนา 1–0

 โรมา 
ในวันที่ 17 กรกฎาคม ค.ศ. 2019 มันชินี่ย้ายไปอยู่กับโรมาด้วยสัญญายืมตัวพร้อมออปชั่นซื้อขาดในราคา 13 ล้านยูโรบวกโบนัสและค่าตัวขายต่ออีก 10 เปอร์เซ็นต์

 รูปแบบการเล่น 
มันชินี่เป็นกองหลังตัวกลางที่มีรูปร่างสูงและแข็งแกร่ง สามารถเล่นได้ทั้งตำแหน่งแนวรับแบบสามหรือสี่คน จุดแข็งของเขาคือความสามารถในการโหม่งที่ยอดเยี่ยม ซึ่งทำให้เขาเป็นผู้เล่นที่มีโอกาสทำประตูได้จากกรอบเขตโทษของคู่แข่ง นอกจากตำแหน่งปกติของเขาแล้ว เขายังสามารถเล่นเป็นแบ็กขวาและกองกลางตัวรับเมื่อจำเป็นได้อีกด้วย เขาได้ยกย่องมาร์โก มาเตรัซซีให้เป็นกองหลังที่เขาชื่นชอบที่สุดตลอดกาล

สถิติอาชีพ
สโมสร

สโมสรฤดูกาลลีกโกปปาอีตาเลียยุโรปอื่น ๆรวมดิวิชันลงเล่นประตูลงเล่นประตูลงเล่นประตูลงเล่นประตูลงเล่นประตูเปรูจา2015–16เซเรียบี12020——1402016–1713110—20161รวม25130—20301อาตาลันตา2017–18เซเรียอา1112000—1312018–193052031—356รวม4164031—487โรมา (ยืมตัว)2019–20เซเรียอา3212070—411โรมา2020–213341071—4152021–2233010121—4612022–2335120140—5112023–2436410123—4972024–253720091—463รวม2061270616—27418รวมทั้งหมด272191406472035226

ทีมชาติ

ทีมชาติปีลงเล่นประตูอิตาลี201930202010202120202230202320202430รวม140

เกียรติประวัติ
โรมา
ยูฟ่ายูโรปาคอนเฟอเรนซ์ลีก: 2021–22
รองแชมป์ ยูฟ่ายูโรปาลีก: 2022–23

ส่วนตัว
ทีมยอดเยี่ยมประจำฤดูกาล ยูฟ่ายูโรปาลีก: 2020–21, 2023–24
# Staphyliniformia
Staphyliniformia เป็นอันดับย่อยกลุ่มใหญ่ของอันดับด้วง มีสปีชีส์ที่ได้รับการบรรยายแล้วมากกว่า 70,000 ชนิดจากทั่วทุกภูมิภาคของโลก ส่วนใหญ่พบในแหล่งที่อยู่อาศัยที่มีความชื้นสูง เช่น เศษซากพืชเน่าเปื่อยหลายประเภท, เห็ดรา, มูลสัตว์, ซากสัตว์ และแมลงปีกแข็งหลายชนิดอาศัยอยู่ในแหล่งน้ำจืด
# Scarabaeoidea
Scarabaeoidea เป็นอันดับสูงของอันดับด้วง ซึ่งเป็นกลุ่มย่อยเพียงกลุ่มเดียวของอันดับย่อย Scarabaeiformia มีสปีชีส์ที่ถูกจัดอยู่ในอันดับสูงกว่านี้ประมาณ 35,000 ชนิด และมีการค้นพบและบรรยายสปีชีส์ใหม่ราว 200 ชนิดต่อปี ปัจจุบัน วงศ์ที่อยู่ในอันดับสูงกว่านี้ยังอยู่ระหว่างการทบทวนและจัดจำแนกใหม่ ดังนั้นรายชื่อวงศ์ด้านล่างจึงยังไม่ถือเป็นที่สิ้นสุด อันดับสูงกว่านี้ประกอบไปด้วยแมลงปีกแข็งที่มีขนาดใหญ่ที่สุดบางชนิดในปัจจุบัน ได้แก่ แมลงปีกแข็งแรด (Dynastinae), แมลงปีกแข็งเฮอร์คิวลิส (Dynastes hercules) และ แมลงปีกแข็งโกไลแอท (Goliathus sp.)

สมาชิกที่เก่าแก่ที่สุดที่ได้รับการยืนยันของกลุ่มนี้คือสกุลสูญพันธุ์ Alloioscarabaeus จากยุคจูแรสซิกตอนกลาง พบในแหล่งฟอสซิลไห่ฝางโกว (Jiulongshan Formation) ในมองโกเลียใน ประเทศจีน
# Cucujiformia
Cucujiformia เป็นอนุอันดับของอันดับด้วงใน Polyphaga ซึ่งประกอบด้วยแมลงปีกแข็งกินพืชเป็นหลัก

อนุอันดับนี้ประกอบด้วย 7 วงศ์สูง ได้แก่:
 Chrysomeloidea (~7 วงศ์ รวมถึงด้วงหนวดยาวและด้วงใบไม้)
 Cleroidea (ด้วงดอกไม้ ด้วงกินเปลือกไม้ และ ด้วงปีกอ่อน)
 Coccinelloidea (15 วงศ์ รวมถึงเต่าทองและด้วงราขี้ไคล)
 Cucujoidea (~27 วงศ์)
 Curculionoidea (~8 วงศ์ รวมถึงด้วงงวง และด้วงเจาะเปลือกไม้)
 Lymexyloidea (ด้วงเจาะไม้)
 Tenebrionoidea (เดิมเรียกว่า "Heteromera") (30 วงศ์ รวมถึงด้วงปีกแข็ง และด้วงคล้ายมด)
# เสียงรักในสายฝน
เสียงรักในสายฝน  เป็นละครซีรีส์แนวจินตนิยม ดรามา แฟนตาซีปี 2563 นำแสดงโดยมชณต สุวรรณมาศ และณภัทร วิกัยรุ่งโรจน์

ละครซีรีส์เรื่องนี้ผลิตโดย BeBraveHub และออกอากาศตอนแรกทางช่องเวิร์คพอยท์, วิว และเอไอเอสเพลย์ในเดือนธันวาคม พ.ศ. 2563 และออกอากาศตอนสุดท้ายในเดือนกุมภาพันธ์ พ.ศ. 2564

 เรื่องย่อ 
ละครเรื่องนี้เล่าถึงเรื่องราวของระริน (มชณต สุวรรณมาศ) แฟชั่นดีไซเนอร์ชื่อดังผู้มีพลังพิเศษ เธอสามารถได้ยินเสียงผู้ชายคนหนึ่งเมื่อฝนตก และเสียงนี้ก็เป็นแรงบันดาลใจให้กับการออกแบบของเธอมาโดยตลอด ระรินสงสัยมาตลอดว่าเสียงนั้นเป็นของใคร แต่ไม่เคยคิดว่าเสียงนั้นเป็นของ แทนไท (ณภัทร วิกัยรุ่งโรจน์) ดารานายแบบที่จะมาร่วมงานกับเธอ ระรินเต็มไปด้วยจินตนาการเกี่ยวกับเขา แต่เมื่อจำเจ้าของเสียงได้ เธอก็รู้สึกผิดหวัง  ทั้งคู่ต่างหวังว่าเสียงในหัวของพวกเขาจะหายไป พวกเขาจึงหวังว่าจะค้นพบสาเหตุของเสียงเหล่านั้น และหาวิธีที่จะกำจัดมันออกไป แต่กลับกลายเป็นว่าทุกอย่างเกิดขึ้นด้วยเหตุผล

 นักแสดงและตัวละคร 
 นักแสดงหลัก ตัวละคร  รับบท  ข้อมูลตัวละคร ระริน มชณต สุวรรณมาศ ดีไซเนอร์ผู้มีพลังพิเศษในการได้ยินเสียงผู้ชายคนหนึ่งขณะฝนตก แทนไท ณภัทร วิกัยรุ่งโรจน์ เขาเป็นนักแสดงและนายแบบที่มีพลังพิเศษในการได้ยินเสียงผู้หญิงคนหนึ่งตอนที่ฝนตก แต่เขากลับเกลียดเสียงนั้นในหัวของเขา นักแสดงสมทบ พอร์ช กันต์ กันตถาวร แฟนหนุ่มของระรินที่ขอเธอแต่งงานมาแล้ว 60 ครั้ง มาย ณัฐจารี หรเวชกุล ผู้จัดการส่วนตัวและลูกพี่ลูกน้องของแทนไท อัญญา กาญจนาพร ปลอดภัย คอลัมนิสต์ชื่อดังด้านแฟชั่นซึ่งความคิดเห็นของเธอสามารถกำหนดชะตากรรมของแบรนด์ต่าง ๆ ได้
# เกาะตันนา
ตันนา (, บางครั้งสะกดผิดเป็น ตานา (Tana)) เป็นเกาะในวานูอาตูตอนใต้ 

ตันนาเป็นเกาะที่มีประชากรมากที่สุดในจังหวัดตาเฟอา และมากเป็นอันดับ 3 ของประเทศ (เป็นรองเพียงเอฟาเตและเกาะเอสปีรีตูซานโต) เป็นที่ตั้งของภาษาพื้นเมือง 5 ภาษาที่เป็นภาษาที่มีผู้กันแพร่หลายมากที่สุดในหมู่เกาะ โดยมีขอบเขตผู้พูดจาก 3500 ถึง 11500 คน

ตันนาปรากฏในสารคดีและรายการโทรทัศน์หลายรายการรอบโลก ส่วนหนึ่งมาจากเขายาซูร์ ภูเขาไฟที่กำลังครุกครุ่นและสถานที่ท่องเที่ยวหลัก และยังมีความสนใจต่อวัฒนธรรมเมลานีเชียผ่านการระบำและเทศกาล เกาะนี้ดึงดูดนักมานุษยวิทยาหลายคนจากลัทธิคาร์โก

ชื่อ
ชื่อ Tanna ที่อ้างครั้งแรกโดยเจมส์ คุก มาจากคำว่า tana ในภาษาควาเมรา แปลว่า "พื้นโลก"Biography of John Gibson Paton at Christian Biography Resources ตามรากศัพท์ Tanna มาจากภาษาโอเชียเนียดั้งเดิม *tanoq จากภาษามลายู-พอลินีเชียดั้งเดิม *taneq ซึ่งมีความหมายเดียวกัน*Lynch, John. 2001. The linguistic history of southern Vanuatu. (Pacific Linguistics, 509.) Canberra: Pacific Linguistics.
# ฟ้าเพียงดิน (ภาพยนตร์ปี พ.ศ. 2510)
ฟ้าเพียงดิน เป็นภาพยนตร์ไทยแนวโลดโผน จินตนิยม ดรามา ขนาด 16 มม. พากย์เสียงสด ปี 2510 ที่สร้างโดยบูรพาศิลป์ภาพยนตร์ จากการกำกับของพันคำ หรือพร้อมสิน สีบุญเรือง นำแสดงโดยมิตร ชัยบัญชา และเพชรา เชาวราษฎร์ เข้าฉายครั้งแรกเมื่อวันที่ 12 พฤษภาคม พ.ศ. 2510 ที่โรงภาพยนตร์คาเธ่ย์

หลังจากนั้นในปี พ.ศ. 2524 ค่ายจิรบันเทิงฟิล์มได้นำภาพยนตร์เรื่องนี้กลับมาสร้างใหม่ นำแสดงโดยภานุมาศ สุขอัมพร และสุพรรษา เนื่องภิรมย์ ต่อมาได้มีการนำมาดัดแปลงสร้างเป็นละครโทรทัศน์อีก 4 ครั้งคือในปี พ.ศ. 2531 นำแสดงโดยสมนึก บุญสุวรรณ และบุญจิรา สุวรรณจินดา ออกอากาศทางช่อง 5, พ.ศ. 2537 นำแสดงโดยนฤเบศร์ จินปิ่นเพชร และขวัญฤดี กลมกล่อม, ปี พ.ศ. 2544 นำแสดงโดยภูธเนศ หงษ์มานพ และพิยดา อัครเศรณี และในปี พ.ศ. 2565 นำแสดงโดยธนภัทร กาวิละ และกัญญ์ณรัณ วงศ์ขจรไกล

 เนื้อเรื่อง 
ฟ้าเพียงดิน เรื่องราวของ สาลิกา สรายุทธพิชัย หรือ ชมภู่ (เพชรา เชาวราษฎร์) หญิงสาวที่ต้องการกลับมาทวงสมบัติที่ควรจะเป็นของเธอคืนหลังจากที่พลโทสรายุทธ สรายุทธพิชัย พ่อของเธอถูกฆ่าตายและเธอถูกไล่ล่าซึ่งผู้บงการอยู่เบื้องหลังคือ พิทักษ์ น้องเขยของท่านนายพลที่อุปโลกน์ให้ เทวราช สรายุทธพิชัย (มิตร ชัยบัญชา) ลูกชายของตัวเองเป็นลูกของพลโทสรายุทธและเป็นทายาทโดยชอบธรรมและตัวของพิทักษ์ทำหน้าที่เป็นผู้จัดการกองมรดก

 นักแสดง 
 ตัวละคร  นักแสดง เทวราช สรายุทธพิชัย มิตร ชัยบัญชา สาลิกา สรายุทธพิชัย เพชรา เชาวราษฎร์
# เพชรตัดเพชร (ภาพยนตร์ปี พ.ศ. 2527)
เพชรตัดเพชร เป็นภาพยนตร์ไทยแนวโลดโผน สืบสวนสอบสวน และอาชญากรรม ขนาด 35 มม. พากย์เสียงในฟิล์ม ปี 2527 รีเมคจากภาพยนตร์ชื่อเดียวกันที่เข้าฉายเมื่อปี พ.ศ. 2509 สร้างและจัดจำหน่ายโดยไฟว์สตาร์โปรดักชั่น จากการกำกับของสักกะ จารุจินดา นำแสดงโดยสรพงศ์ ชาตรีและอภิรดี ภวภูตานนท์ เข้าฉายครั้งแรกเมื่อวันที่ 4 สิงหาคม พ.ศ. 2527 โดยในฉบับนี้ได้มีการปรับเปลี่ยนเนื้อหาให้ทันสมัยเช่น ศักดิ์ชัยและชาติ ในปี พ.ศ. 2509 เป็นแค่คนหน้าเหมือน มาเป็นให้ ศักดิ์ชัยและเชิด เป็นพี่น้องฝาแฝด เปลี่ยนชื่อตัวละครบางตัวเช่น ชาติ เป็น เชิด เพิ่มตัวละครใหม่ รวมถึงลดบทบาทของรัศมี โดยเพิ่มบทบาทให้กับ โจ ตัวละครใหม่ที่เพิ่มเข้ามา

 เนื้อเรื่อง 
เพชรตัดเพชร เรื่องราวของ ร้อยตำรวจโทศักดิ์ชัย (สรพงศ์ ชาตรี) นายตำรวจหนุ่มที่ได้รับมอบภารกิจให้สวมรอยเป็น เชิด (สรพงศ์ ชาตรี) น้องชายฝาแฝดที่ทำงานให้กับขบวนการค้ายาเสพติดแต่ถูกหักหลังและถูกฆ่าโดยฝีมือของ ยอด (โกวิท วัฒนกุล) มือขวาของ คุณนายไพลิน (เปียทิพย์ คุ้มวงศ์) เพื่อให้เข้าไปถึงนายใหญ่ของขบวนการค้ายาเสพติดและทำลายขบวนการนี้ เขาจึงต้องเดินทางไปฮ่องกง และได้รับความช่วยเหลือจาก ไป่หลู (อภิรดี ภวภูตานนท์) และ โจ (อโนเชาว์ ยอดบุตร) สองนายตำรวจชาวฮ่องกง